Πληροφορίες: Χριστίνα Σαμαρά

ΕΞΑΙΡΕΤΙΚΑ ΕΠΕΙΓΟΝ

**Αθήνα:** 10.02.2025

**Αρ. Πρωτ.: 167**

ΠΡΟΣ: κ. Α. Γεωργιάδη, Υπουργό Υγείας

**ΚΟΙΝ: «Πίνακας Αποδεκτών»**

ΘΕΜΑ: «Να τεθεί σε δημόσια διαβούλευση ο νέος Ε.Κ.Π.Υ. πριν την οριστική δημοσίευσή του**»**

**Κύριε Υπουργέ**,

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) όπως γνωρίζετε, αποτελεί την τριτοβάθμια Οργάνωση των ατόμων με αναπηρία, με χρόνιες ή/και σπάνιες παθήσεις και των οικογενειών τους στη χώρα και αναγνωρισμένο Κοινωνικό Εταίρο της ελληνικής Πολιτείας σε ζητήματα αναπηρίας.

Κύρια αποστολή της είναι η καταπολέμηση των διακρίσεων σε βάρος των ατόμων με αναπηρία, με χρόνιες ή/και σπάνιες παθήσεις και των οικογενειών τους και η προώθηση, προστασία και απόλαυση των ανθρωπίνων και συνταγματικά κατοχυρωμένων δικαιωμάτων τους. Όσον αφορά στα ανθρώπινα δικαιώματα των ατόμων με αναπηρία, αυτά κατοχυρώνονται με τη Σύμβαση του Οργανισμού των Ηνωμένων Εθνών για τα Δικαιώματα των Ατόμων με Αναπηρίες, που η χώρα μας μαζί με το Προαιρετικό της Πρωτόκολλο επικύρωσε με τον Ν. 4074/2012.

Με έκπληξη ενημερωθήκαμε από δημοσίευμα του τύπου, ότι είναι προς δημοσίευση σε ΦΕΚ ο νέος Ε.Κ.Π.Υ., χωρίς να έχει τεθεί σε δημόσια διαβούλευση και χωρίς να έχουν καταθέσει προτάσεις για τη βελτίωσή του ούτε οι ενδιαφερόμενοι πολίτες, αλλά ούτε και η Ε.Σ.Α.μεΑ., ως αποτέλεσμα του αποκλεισμού της από το Δ.Σ. του Οργανισμού του Ε.Ο.Π.Υ.Υ.

Ως εκ τούτου απευθυνόμαστε σε εσάς και ζητάμε να μας στείλετε τον νέο κανονισμό του Ε.Κ.Π.Υ. πριν τη οριστική του έκδοση και να δοθεί στην Ε.Σ.Α.μεΑ. ο απαραίτητος χρόνος να καταθέσει τις προτάσεις της, δεδομένου ότι αποτελεί την αντιπροσωπευτικότερη τριτοβάθμια οργάνωση της χώρας, η οποία εκπροσωπεί τα δικαιώματα και τα συμφέροντα, περισσότερων από δύο εκατομμύρια πολιτών με αναπηρία και χρόνια πάθηση στη χώρα μας.

Επίσης, θεωρούμε ότι είναι υποχρέωση της κυβέρνησης να τεθεί ο νέος Ε.Κ.Π.Υ. σε δημόσια διαβούλευση στο opengov. πριν την οριστική του δημοσίευση σε ΦΕΚ.

Ευελπιστώντας πως θα ανταποκριθείτε άμεσα στο προαναφερόμενο ζήτημα μείζονος σημασίας θέμα για τη ζωή των ατόμων με αναπηρία και χρόνιες ή/και σπάνιες παθήσεις, σας ευχαριστούμε εκ των προτέρων και αναμένουμε τις ενέργειές σας.

**Με εκτίμηση**

**Ο Πρόεδρος**

****

**Ι. Βαρδακαστάνης**

**Ο Γεν. Γραμματέας**

****

**Β. Κούτσιανος**

**Πίνακας Αποδεκτών:**

* Γραφείο Πρωθυπουργού της χώρας, κ. Κ. Μητσοτάκη
* Γραφείο Υπουργού Επικρατείας, κ. Χρ. Σκέρτσου
* Γραφείο Αναπληρώτριας Υπουργού Υγείας, κ. Ειρ. Αγαπηδάκη
* Γραφείο Υφυπουργού Υγείας, κ. Μ. Θεμιστοκλέους
* Γραφείο Γ.Γ. Στρατηγικού Σχεδιασμού, κ. Α. Αγγελή
* Πρόεδρο και Μέλη Διαρκούς Επιτροπής Κοινωνικών Υποθέσεων της Βουλής
* Εθνική Αρχή Προσβασιμότητας
* Οργανώσεις - Μέλη Ε.Σ.Α.μεΑ.

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |